**מכרז פומבי ממוכן דו-שלבי מספר 40/25 לאספקת שירותי תמלול**

1. בנק ישראל (להלן: "**הבנק**") מזמין בזה הצעות לאספקת שירותי תמלול של ישיבות (להלן: "**הפרויקט**" או "**השירותים**"), הכל על פי האיפיון המפורט במסמך הגדרת השירותים המצורף כחלק ד למסמכי המכרז .
2. תקופת ההתקשרות היא ל **3 שנים** (כפוף לאפשרות הבנק בהסכם ההתקשרות לקצרה). כמו כן, הבנק רשאי לממש אופציה להאריך את תקופת ההתקשרות מעת לעת בין לשירותים מסוימים הנכללים במכרז ובין לכל הכלול בו, עד **2 שנים נוספות**. כמו כן, הבנק רשאי לרכוש בתקופת ההסכם שירותים נוספים מהזוכה בהתאם לזכויות ברירה המפורטות בהסכם ההתקשרות.
3. רשאי להשתתף במכרז כל גורם אשר עומד במועד האחרון להגשת ההצעות במכרז בכל הדרישות המפורטות להלן:
   1. המציע הוא אזרח ישראל או תאגיד המאוגד כדין בישראל, וברשותו כל האישורים והתצהירים הדרושים לפי חוק עסקאות גופים ציבוריים, התשל"ו-1976.
   2. למציע ניסיון של שלוש שנים לפחות במתן שירותי תמלול, בשלושה ארגונים לפחות בכל שנה, מתוכם ארגון ציבורי אחד לפחות, ובכל אחד מהארגונים מתקיימים התנאים המצטברים הבאים:
      1. השירותים ניתנו במהלך השנים 2019 עד 2024.
      2. השירותים ניתנו בהיקף כספי של 70,000 ₪ כולל מע"מ לפחות בשנה.

לעניין סעיף זה:

**"ארגון ציבורי"** הוא משרד ממשלתי, תאגיד ממשלתי, רשות מקומית, תאגיד עירוני, קופת חולים, מוסד להשכלה גבוהה כהגדרתו בחוק חובת המכרזים, תשנ"ב-1992 או גוף מתוקצב כהגדרתו בסעיף 21 לחוק יסודות התקציב, תשמ"ה-1985.

* 1. המציע מעסיק לפחות שני מתמללים אשר עומדים, כל אחד, בתנאים הבאים:
     1. הועסק ע"י המציע בהיקף של חצי משרה (90 שעות בחודש בממוצע), לפחות, במשך 6 חודשים לפחות, מתוך 12 החודשים האחרונים, נכון למועד האחרון להגשת הצעות, כאשר במשך רבע מתקופת העסקתו לפחות, סיפק שירותים לאותו ארגון/לקוח
     2. בעל ניסיון בתמלול ישיבות בהיקף מצטבר של 10,000 דפי תמלול, לפחות, במהלך השנים 2021 – 2025.
     3. דובר עברית ברמת שפת אם.

1. רק הצעה שתזכה בניקוד איכות מינימלי כמפורט במסמכי המכרז, תוכל לזכות במכרז.
2. ההצעות למכרז יוגשו במערכת מכרזים אלקטרונית, כמפורט בסעיף **5** לחלק א למסמכי המכרז. לתשומת לב המציע הרישום המקדים למערכת המכרזים האלקטרונית ומגבלות גודלי הקבצים שניתן לטעון למערכת.
3. המועד האחרון להגשת ההצעות הוא ‏יום ראשון 09 נובמבר 2025 , בשעה 12:00
4. מסמכי המכרז במלואם נגישים באתר האינטרנט של בנק ישראל שכתובתו: [www.boi.org.il](http://www.boi.org.il), תחת "מכרזים והתקשרויות", וניתן להוריד אותם משם.
5. הודעה זו מתפרסמת גם באתר הבנק, בעברית ובערבית, וכן בעיתון בשפה הערבית. יחד עם זאת הנוסח המחייב הוא הנוסח בשפה העברית. לבירורים ניתן לפנות בטלפון 02-6552838 או בדוא"ל [tenders@boi.org.il](mailto:rechesh@boi.org.il).
6. הבנק רשאי, בכל עת לפני המועד האחרון להגשת ההצעות, להכניס שינויים במסמכי המכרז (לרבות שינוי מועדים, תנאי סף ופרטים אחרים, מיוזמתו או כתשובה לשאלות המציעים). כל שינוי יהיה בכתב, יפורסם באתר האינטרנט של הבנק ויובא לידיעת כל הגורמים שפנו בשאלות הבהרה, ואם נערך כנס מציעים - למי שלקח בו חלק.

**הבנק אינו חייב לקבל את ההצעה הזולה ביותר, או הצעה כלשהי**

**במקרה של סתירה או אי התאמה בין מודעה זו לבין מסמכי המכרז, יגברו הוראות מסמכי המכרז**